PasiŽadĖjimas

laikytis Vidaus reikalų ministerijos valdomų registrų ir (ar) valstybės informacinių sistemų elektroninės informacijos saugos reikalavimų

2024-03-06

Aš, ……………………………………,

1. **Patvirtinu,** kad esu susipažinęs (-usi) su Vidaus reikalų ministerijos valdomų registrų ir valstybės informacinių sistemų duomenų saugos nuostatais ir saugos politiką įgyvendinančiais dokumentais, 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendruoju duomenų apsaugos reglamentu), Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymu, kitais teisės aktais, reglamentuojančiais atsakomybę bei duomenų saugą.
2. **Suprantu, kad:**
	1. dirbdamas, atlikdamas pareigybės aprašyme nustatytas funkcijas, tvarkysiu Vidaus reikalų ministerijos valdomos Dokumentų valdymo bendrosios informacinės sistemos duomenis ar susipažinsiu su šiais duomenimis, įskaitant asmens duomenis, (toliau – duomenys); šie duomenys visuomenės ir atskirų asmenų interesais gali būti atskleisti ar perduoti tik teisės aktų nustatyta tvarka įgaliotiems asmenims ir institucijoms;
	2. draudžiama perduoti neįgaliotiems asmenimis įstaigoje ar už jos ribų duomenis, informaciją, dokumentus ir (arba) jų kopijas ar kitaip sudaryti sąlygas susipažinti su minėtais duomenimis, informacija, dokumentais, jų kopijomis;
	3. netinkamas duomenų tvarkymas užtraukia atsakomybę pagal Lietuvos Respublikos įstatymus;
	4. asmuo, patyręs žalą dėl mano padarytos neteisėtos veikos, įstatymų nustatyta tvarka turi teisę reikalauti atlyginti jam padarytą turtinę ir neturtinę žalą;
	5. šis pasižadėjimas galios visą mano darbo laiką šioje įstaigoje, perėjus dirbti į kitas pareigas ir nutraukus ar pasibaigus valstybės tarnybos, darbo ar sutartiniams santykiams.
3. **Pasižadu ir įsipareigoju:**
	1. saugoti duomenų ir informacijos paslaptį, jei jie neskirti skelbti viešai; įsipareigojimas saugoti paslaptį galioja ir nutraukus su duomenų, informacijos, dokumentų ir (arba) jų kopijų tvarkymu susijusią veiklą;
	2. tvarkyti duomenis vadovaudamasis Lietuvos Respublikos įstatymais, Vidaus reikalų ministerijos valdomų registrų ir valstybės informacinių sistemų elektroninės informacijos saugą reglamentuojančių teisės aktų nuostatomis ir kitais teisės aktais, taip pat pareigybės aprašymu;
	3. neatskleisti, neperduoti duomenų, informacijos nė vienam asmeniui, kuris nėra įgaliotas gauti šiuos duomenis ar informaciją teisės aktų nustatyta tvarka;
	4. pranešti Informatikos ir ryšių departamento ITT pagalbos grupei el. paštu ITTpagalba@vrm.lt apie bet kokią įtartiną situaciją, kuri gali kelti grėsmę duomenų saugumui.